6 หุ้นไฟแนนซ์บวกคึก! เฟดส่งสัญญาณชะลอขึ้น “ดอกเบี้ย” หลังเงินเฟ้อผ่านจุดพีก
6 หุ้นไฟแนนซ์บวกคึก! เฟดส่งสัญญาณชะลอขึ้น “ดอกเบี้ย” หลังเงินเฟ้อผ่านจุดพีก ฟากโบรกมองบวก ชู MTC- SAWAD ท็อปพิกกลุ่ม ราคาค่อนข้าง Laggard ลุ้นงบไตรมาส 4/65 ออกมาดี หลังสัญญาณ NPL ลดลง
6 หุ้นไฟแนนซ์บวกคึก! เฟดส่งสัญญาณชะลอขึ้น “ดอกเบี้ย” หลังเงินเฟ้อผ่านจุดพีก ฟากโบรกมองบวก ชู MTC- SAWAD ท็อปพิกกลุ่ม
2 ก.พ. 2566

ผู้สื่อข่าวรายงานว่า วันนี้(2 ก.พ.66) ราคาหุ้นกลุ่มไฟแนนซ์ปรับตัวขึ้นถ้วนหน้านำโดย บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD  ณ เวลา 15:29 น. อยู่ที่ระดับ 57.25 บาท บวก 1.25 บาท หรือเพิ่มขึ้น 2.23% สูงสุดที่ระดับ 57.75 บาท ต่ำสุดที่ระดับ 56.00 บาท ด้วยมูลค่าการซื้อขาย 894.84 ล้านบาท
บริษัท เมืองไทย แคปปิตอล จำกัด (มหาชน) หรือ MTC ณ เวลา 15:31 น. ราคาอยู่ที่ระดับ 39.25 บาท บวก 0.75 บาท หรือเพิ่มขึ้น 1.95% สูงสุดที่ระดับ 39.25 บาท ต่ำสุดที่ระดับ 38.25 บาท ด้วยมูลค่าการซื้อขาย 665.44 ล้านบาทบาท
บริษัท เงินติดล้อ จำกัด (มหาชน) หรือ TIDLOR ณ เวลา 15:36 น. ราคาอยู่ที่ระดับ 29.25 บาท บวก 1.00 บาท หรือเพิ่มขึ้น 3.54% สูงสุดที่ระดับ 29.25 บาท ต่ำสุดที่ระดับ 28.50 บาท ด้วยมูลค่าการซื้อขาย 662.59 ล้านบาท
บริษัท ศักดิ์สยามลิสซิ่ง จำกัด (มหาชน) หรือ SAK ณ เวลา 15:37 น. ราคาอยู่ที่ระดับ 6.95 บาท บวก 0.65 บาท หรือเพิ่มขึ้น 10.32% สูงสุดที่ระดับ 7.05 บาท ต่ำสุดที่ระดับ 6.30 บาท ด้วยมูลค่าการซื้อขาย 123.16 ล้านบาท
บริษัท เฮงลิสซิ่ง แอนด์ แคปปิตอล จำกัด (มหาชน) หรือ HENG ณ เวลา 15:39 น. ราคาอยู่ที่ระดับ 3.26 บาท บวก 0.18 บาท หรือเพิ่มขึ้น 5.84% สูงสุดที่ระดับ 3.28 บาท ต่ำสุดที่ระดับ 3.08 บาท ด้วยมูลค่าการซื้อขาย 121.17 ล้านบาท
บริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 15:39 น. ราคาอยู่ที่ระดับ 4.08 บาท บวก 0.08 บาท หรือเพิ่มขึ้น 4.62% สูงสุดที่ระดับ 4.10 บาท ต่ำสุดที่ระดับ 3.90 บาท ด้วยมูลค่าการซื้อขาย 48.58 ล้านบาท
บล.อาร์เอชบี ระบุในบทวิเคราะห์วันนี้(2 ก.พ.66) ว่า ผลประชุมเฟดเมื่อคืนนี้เป็นไปตามคาด คณะกรรมการนโยบายการเงิน (FOMC) ของธนาคารกลางสหรัฐฯ (เฟด) มีมติเอกฉันท์ปรับขึ้นอัตราดอกเบี้ยระยะสั้น 0.25% สู่ระดับ4.50-4.75%
นายเจอโรม พาวเวล เปิดเผยว่าเงินเฟ้อสหรัฐฯเริ่มชะลอตัวลงและมีแนวโน้มที่จะเห็นเงินเฟ้อตํ่าลงไปเรื่อย ๆจากเครื่องชี้วัดเงินเฟ้อหลาย ๆ ตัวอยู่ในระดับที่สะท้อนเงินเฟ้อลดตํ่าลง แต่ยังเร็วเกินไปที่จะประกาศชัยชนะในการต่อสู้กับเงินเฟ้อ ภารกิจดังกล่าวยังไม่จบ เพิ่งอยู่ในช่วงเริ่มต้นภาวะเงินเฟ้อขาลง
นายพาวเวลคาดว่า ค่าเช่าบ้านในสหรัฐฯจะปรับตัวเพิ่มขึ้นอีกก่อนที่จะชะลอตัวลงในลำดับต่อไป เพราะฉะนั้นเฟดอาจจะปรับขึ้นดอกเบี้ยอีก 2-3 ครั้งเพื่อกดให้เงินเฟ้อสหรัฐฯ ปรับตัวลดลงสู่เป้าหมายที่ระดับ 2% นอกจากนี้นายพาวเวลยังได้ส่งสัญญาณว่าเฟดจะไม่มีการปรับลดดอกเบี้ยลงในปีนี้เหมือนที่ตลาดคาดการณ์
ในมุมมองของมองว่าเฟดจะปรับขึ้นดอกเบี้ยอีก 2 ครั้งในการประชุมเดือนมี.ค. และพ.ค. 66 เพื่อให้แน่ใจว่าอัตราเงินเฟ้อพื้นฐานปรับตัวลงตํ่ากว่าระดับ 4%ในช่วงกลางปีนี้หรือไม่เกินไตรมาส 3/66 หลังจากนั้นจะคงอัตราดอกเบี้ยไปจนกระทั่งสิ้นปีหรือเงินเฟ้อพื้นฐานตํ่ากว่า 3% มองเป็นบวกอ่อน ๆ ต่อหุ้นกลุ่มการเงิน SAWAD, MTC,TIDLOR, KTC, AEONTS, ASK, NCAP
เนื่องจากใกล้สิ้นสุดวงจรการปรับขึ้นดอกเบี้ยของเฟดในช่วงกลางปีนี้แต่ขอรอดูงบในไตรมาส 4/65 ก่อน แนวโน้มตลาดหุ้นไทยวันนี้คาดว่าแกว่งในกรอบ หุ้นกลุ่มการเงินน่าจะมีแรงซื้อเก็งกําไรต่อเนื่อง ชอบหุ้น MTC ที่ค่อนข้าง laggard เมื่อเทียบกับ SAWAD แนะนําซื้อเก็งกําไรหากงบไตรมาส 4/65 ออกมาแล้วมีสัญญาณ NPL ลดลง เชื่อว่าจะเป็นแรงหนุนให้หุ้นปรับ ขึ้นต่อ